ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Μαρτίου 1998 για την τροποποίηση της απόφασης 97/602/ΕΚ του Συμβουλίου σχετικά με τον κατάλογο που αναφέρεται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 3254/91 και στο άρθρο 1 παράγραφος 1 στοιχείο α) του κανονισμού (ΕΚ) αριθ. 35/97 της Επιτροπής (98/188/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3254/91 του Συμβουλίου, της 4ης Νοεμβρίου 1991, για την απαγόρευση της χρήσης παγίδων με σιαγόνες και της εισόδου στην Κοινότητα γουνών και μεταποιημένων προϊόντων από ορισμένα είδη άγριων ζώων, καταγωγής χωρών όπου συλλαμβάνονται με παγίδες με σιαγόνες ή με μεθόδους που δεν είναι σύμφωνες με τα διεθνώς συμφωνηθέντα πρότυπα μη βάναυσης παγίδευσης (1), και ιδίως το άρθρο 3 παράγραφος 1 δεύτερο εδάφιο,

Εκτιμώντας:

ότι ο κανονισμός (ΕΚ) αριθ. 35/97 της Επιτροπής, της 10ης Ιανουαρίου 1997, για τον καθορισμό των διατάξεων που αφορούν την πιστοποίηση γουνών και άλλων εμπορευμάτων τα οποία καλύπτονται από τον κανονισμό (ΕΟΚ) αριθ. 3254/91 του Συμβουλίου (2), και ιδίως το άρθρο 1 παράγραφος 1 στοιχείο α), εφαρμόζεται μόνο σε ό,τι αφορά την εισαγωγή γουνών ζώων τα οποία δεν έχουν γεννηθεί και εκτραφεί σε αιχμαλωσία από χώρες οι οποίες απαριθμούνται στον κατάλογο που αναφέρεται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 3254/91 7

ότι ο κατάλογος που θεσπίστηκε με την απόφαση 97/602/ΕΚ του Συμβουλίου, της 22ας Ιουλίου 1997, σχετικά με τον κατάλογο που αναφέρεται στο άρθρο 3 παράγραφος 1 δεύτερο εδάφιο του κανονισμού (ΕΟΚ) αριθ. 3254/91 και στο άρθρο 1 παράγραφος 1 στοιχείο α) του κανονισμού (ΕΚ) αριθ. 35/97 της Επιτροπής (3), έχει προσωρινό μόνο χαρακτήρα και πρέπει να τροποποιηθεί αμέσως ανάλογα με την εξέλιξη της κατάστασης ώστε να μην παρεμποδίζεται το εμπόριο ειδών γουνοποιίας, ιδίως όταν πρόκειται για καταστάσεις που καλύπτονται από το άρθρο 3 παράγραφος 1 του κανονισμού (ΕΟΚ) αριθ. 3254/91 7

ότι έχει μονογραφηθεί και διαβιβαστεί για έγκριση στο Συμβούλιο συμφωνία με τις Ηνωμένες Πολιτείες της Αμερικής σχετικά με τα διεθνή πρότυπα μη βάναυσης παγίδευσης 7 ότι είναι σκόπιμο να αποφευχθούν ενέργειες οι οποίες έρχονται σε αντίθεση με το αντικείμενο και το στόχο της συμφωνίας 7 ότι ο κατάλογος περιλαμβάνει κατά συνέπεια την ανωτέρω χώρα που έχει μονογράψει τη συμφωνία 7 ότι η ενσωμάτωση της χώρας αυτής στον κατάλογο πρέπει να αρχίσει να ισχύει από τη στιγμή που η Ευρωπαϊκή Κοινότητα και οι Ηνωμένες Πολιτείες της Αμερικής κατέληξαν σε συμφωνία 7

ότι, από 1ης Ιουνίου 1997, ο κανονισμός (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών άγριας πανίδας και χλωρίδας με τον έλεγχο του εμπορίου τους (4), κατήργησε και αντικατέστησε τον κανονισμό (ΕΟΚ) αριθ. 3626/82 του Συμβουλίου (5) 7 ότι, ως εκ τούτου, η προβλεπόμενη από το άρθρο 19 του κανονισμού (ΕΟΚ) αριθ. 3626/82 επιτροπή αντικαταστάθηκε από την επιτροπή που προβλέπεται στο άρθρο 18 του κανονισμού (ΕΚ) αριθ. 338/97 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής του άρθρου 5 του κανονισμού (ΕΟΚ) αριθ. 3254/91,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 97/602/ΕΚ αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από την 1η Δεκεμβρίου 1997.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 2 Μαρτίου 1998.

Για την Επιτροπή

Ritt BJERREGAARD

Μέλος της Επιτροπής

(1) ΕΕ L 308 της 9. 11. 1991, σ. 1.

(2) ΕΕ L 8 της 11. 1. 1997, σ. 2.

(3) ΕΕ L 242 της 4. 9. 1997, σ. 64.

(4) ΕΕ L 61 της 3. 3. 1997, σ. 1.

(5) ΕΕ L 384 της 31. 12. 1982, σ. 1.

ΠΑΡΑΡΤΗΜΑ

Κατάλογος χωρών και ειδών που αναφέρονται στο άρθρο 1 παράγραφος 1 στοιχείο α)

>ΘΕΣΗ ΠΗΝΑΚΑ>